qalang Uley

qalang Uley 

 cyux te inu' qu qalang 
maki’ cyah pira’ qalang na Tayal sa Nantoukeng Ringaygo qani hiya’. pwah su’ tuqi ka son myan te mspat pgan qeru’ lga, cyux qalang Mstbon, qalang Kobah, qalang Ba’i, qalang Mkna’i, qalang Uley, qalang Marepa, qalang Mlikwang, ru qalang Bubun. qalang Uley cyux bih squ qalang Mkna’i. kahul su’ qalang Mkna’i musa’ su’ qalang uley ga, hminas qutux hongu’ ru maki’ qutux hopa bale na btunux cyux kya. qasa ga qes ni qalang uley ki qalang Mkna’i.

 sinllwan lalu' qalang 
{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [ 121.177483, 24.163797 ]
      }
    }
  ]
}knayal bnkis sraral mha, “ki’an uley qsya’ ppman bih ta’ qani, si ta’ se qalang Uley lma,”. bale bale qu ke’ na kinbkisan ta’, nanu’ ana qalang Marepa, qalang Mkna’i, ru qalang Ba’i ye muci kmal ma, yasa qa son myan qalang Uley lga. baha hmswa’ nanak qani cyux uley, qani ga sinllwan lalu’ qalang.

 pinqzyuwan qalang 
minkahul qalang Muya sraral. nxan ga, mnaki’ qalang Marepa. ana ga, khmey iyal qu squliq nyux sqani lma. nanu’ yasa qu tnrang Gipun hasa ga, wal mb_yaq squ qalang Uley la. maki’ qutux ke’ ka cyux muci  kmayal mha ma, “baha hmswa’ m’uy balay mlahang topa qalang muci.”

 tayal ka nyux qalang Rahaw misuw qaniy 
ini’ khmey qu tayal ka cyux maki’ sqani. nanak mopuw ngasal msya nyux sqani. iwey bbnkis ru lelaqi’ cyux qalang, gi wayal mtiwa te hugal qu yaba’ ru yaya’ nqu lelaqi’ qani hiya’. krryax ga, ini’ tehuk mpusal squliq maki’ qalang.

 snhyan 
maki’ cyoro kyokay misuw qani. nxan ga mnaki’ tesikyo, ana ga wal mhuqil qu bbnkis ka son myan sinxu’ lga, uka’ la moni. nanak cyoro kyokay maki’ na’.

 qqyanux 
mnuhi’ tqinuw te qmayah nha’ qu qutux qutux ngasal nha’ sraral. ini’ ga, mnuhi’ cyah qitun, qabang, ru sukey lepa bih syaw na tuqi. mwah mba’y kora’ qani qu ssquliq ka mwah mcisal sqani. moni hiya’ lga, muya’ cikah tmana ru tbihi’. maki’ traku’ ka ssatu’ nha’ tbihi’ pinmuhi’ nqu tayal te hugal qu ssquliq squ yung son myan.

 tuqiy 
mnaki’ basu’ nxan. ana ga, kin_yaqih balay qu tuqi hiya’ la. nyal behuy, ini’ ga topa qolax lga, msluhi qu rrgyax. Si ktey iwey mhiriq qu basu’ qani ma, nanu’ ini’ tehuk qutux byacing lga, uka’ basu’ myan la.

 wahan tbasaw mzwi 
baqun myan cyux uley te qalang Uley qani hiya’. aring Gipun lga maki’ balay squ lalu’ nya’ la. pira’ kawas wayal, ana wal hmor topa qsya’,  ulung maki’ mmrhuw ru sexu’ myan ka klokah smsung ru kbaley giqas na ppman ta’. yasa qa thuye sami mwah tbu’ uley la’i.

nanu’ tmrang ryax hngawan ga, khmey na squliq mwah tbu’ uley. kruma’ squliq hiya’ ga,  memaw maras qeqaya’ nha’ mwah phapuy ru m’abi’ ska’ turuy bih syaw na uley qani.

 pslyan lahuy na gaga ki pslokah hi 
uka' pslyan lahuy na gaga ki pslokah hi' nha', giway muha' qalang Mkna'i msqun mcisal, ini' ga msqun mqbaq ana nanu'.